Read in English . Żewġt irġiel ġew arrestati wara li daħlu fiż-żona fejn hemm il-bejta tal-fkieren fil-bajja tal-Għadira. Kelliem għall-Pulizija qal li r-rapport daħal għandhom għall-ħabta tal-4pm. Huwa spjega li ż-żewġt irħiel kisru r-regoli u baqgħu deħlin fiż-żona li bħalissa hija magħluqa permezz ta' xibka. Jidher li l-bajd tal-fkieren għadhom intatti hekk kif ma rifsux fuq il-ħofra eżatt. L-irġiel ġew arrestati mill-Pulizija tal-RIU. F'kummenti ma' Newsbook.com.mt , Vincent Attard minn Nature Trust Malta qal li huma xxukjati bl-aġir taż-żewġt irġiel u kkundanna dak li għamlu. Huwa rringrazzja lill-Awtorità għall-Ambjent u r-Riżorsi (ERA), lill-Pulizija u lill-Awtorità Maltija għat-Turiżmu (MTA) għall-azzjoni immedjata li ħadu. Din is-sena fl-Għadira hemm żewġ bejtiet differenti, bl-ewwel fekruna daħlet fil-bajja u biedet f'Lulju u t-tieni waħda f'Awwissu aktar kmieni dan ix-xahar. .td_uid_3_5f3ea4cbe0bb1_rand.td-a-rec-img{text-align:left}.td_uid_3_5f3ea4cbe0bb1_rand.td-a-rec-img img{margin:0 auto 0 0}